Gempa bumi Laut Aegia 2020

Gempa bumi Laut Aegia 2020 (atau Gempa bumi Seferihisar Izmir 2020) merupakan gempa bumi bermagnitud 7.0 yang berlaku pada 2.51 waktu Turki, hari Jumaat, 30 Oktober 2020, di perairan Seferihisar, Izmir, Turki.  Selain wilayah Izmir, Turki, kepulauan Samos, Yunani juga terkesan dengan gempa bumi ini. Perkhidmatan kecemasan di kedua-dua negara serta merta hadir memberikan bantuan sehingga ke tengah malam. Di Turki, sehingga 31 Oktober 2020, jam 12.05 tengah malam, Turki melaporkan seramai 20 orang telah meninggal dunia, seorang lemas dan sejumlah 725 orang cedera. Di Yunani, 2 orang dilaporkan meninggal dunia dan 8 orang cedera.

Gempa bumi

Tsunami 
Banyak hantaran di media sosial menunjukkan air deras melanda di jalan dan pelabuhan di kawasan yang terkesan dengan gempa bumi. Amaran tsunami juga diberikan di kepulauan Ikaria, Kos, Chios dan Samos. Seferihisar merupakan kawasan yang dilanda tsunami.

Kerosakan 
Pada awalnya, Menteri Hal Ehwal Dalam Negeri Turki, Süleyman Soylu menyatakan sekurang-kurangnya enam buah bangunan musnah di İzmir, tetapi Datuk Bandar İzmir, Tunç Soyer menyatakan jumlah bangunan musnah mencecah 20 buah. Pihak berkuasa Yunani di Samos menyatakan banyak bangunan musnah di pulau tersebut, tetapi paling teruk berlaku di Karlovasi, di mana sebuah gereja musnah. Ini merupakan kejadian pertama sejak gempa bumi Laut Aegia 2017 berkaitan kematian disebabkan gempa bumi di Yunani. Banyak bangunan musnah di daerah Bayraklı dan Bornova di İzmir.

Korban 
Sehingga 31 Oktober 2020, jam 12.05 tengah malam, Turki melaporkan seramai 20 orang telah meninggal dunia, seorang lemas dan sejumlah 725 orang cedera. Di Yunani, 2 orang dilaporkan meninggal dunia dan 8 orang cedera.

Operasi menyelamat

Reaksi antaabangsa 
Azerbaijan, France, dand Israel menawarkan sokongan terhadap negara yang terkesan, diikuti pertubuhan antarabangsa, NATO dan Kesatuan Eropah.

Lihat juga 

 Gempa bumi Samos 1904
 Gempa bumi Laut Aegia 2017
 Senarai gempa bumi pada 2020

Rujukan 

Gempa bumi di Turki
Gempa bumi 2020